ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Príklad zlučovania politík

Skopírovať odkaz na aktuálny článok Odoslať e‑mailom

V tomto príklade nájdete:

•Inštrukcie, ako pomocou politiky upraviť nastavenia bezpečnostných produktov ESET určených pre koncové zariadenia.

•Postup zlučovania politík s použitím príznakov a pravidiel.

V prípade, že správca (Administrator) chce:

•Zakázať Pobočke San Diego prístup k webovým stránkam www.forbidden.uk, www.deny-access.com, www.forbidden-websites.uk a www.forbidden-website.com.

•Povoliť Marketingovému oddeleniu prístup k webovým stránkam www.forbidden.uk, www.deny-access.com.

Správca musí vykonať nasledujúce kroky:

1.Vytvoriť novú statickú skupinu Pobočka San Diego a následne v tejto statickej skupine vytvoriť podskupinu Marketingové oddelenie.

2.Prejsť do sekcie Politiky a vytvoriť novú politiku podľa nasledujúceho postupu:

i)Politiku nazvať Pobočka San Diego.

ii)Rozbaliť sekciu Nastavenia a vybrať možnosť ESET Endpoint pre Windows.

iii)Prejsť do časti Ochrana > Ochrana prístupu na web > Správa zoznamu URL adries.

iv)Kliknúť na tlačidlo pre použitie príznaku Aplikovať a kliknúť na Upraviť pre úpravu Zoznamu adries.

v)Kliknúť na Zoznam blokovaných adries a následne na Upraviť.

vi)Pridať nasledujúce webové adresy: www.forbidden.uk, www.deny-access.com, www.forbidden-websites.uk a www.forbidden-website.com. Následne je potrebné uložiť zoznam blokovaných adries, ako aj zoznam adries.

vii) Rozbaliť sekciu Priradiť a politiku priradiť ku skupine Pobočka San Diego a jej podskupine Marketingové oddelenie.

viii) Politiku uložte kliknutím na Dokončiť.

Politika bude uplatnená na Pobočku San Diego a na Marketingové oddelenie a na základe tejto politiky budú blokované webové stránky tak, ako je zobrazené na nasledujúcom obrázku.

3.Prejsť do sekcie Politiky a vytvoriť novú politiku:

i)Politiku nazvať Marketingové oddelenie.

ii)Rozbaliť sekciu Nastavenia a vybrať možnosť ESET Endpoint pre Windows.

iii)Prejsť do časti Ochrana > Ochrana prístupu na web > Správa zoznamu URL adries.

iv)Kliknúť na tlačidlo pre použitie príznaku Aplikovať, vybrať pravidlo pripojenia a následne kliknúť na Upraviť pre úpravu Zoznamu adries. Pri zlučovaní politík pravidlo Pripojiť na koniec presunie toto nastavenie Zoznamu adries na koniec poradia.

v)Kliknúť na Zoznam povolených adries > Upraviť.

vi)Pridať nasledujúce webové adresy: www.forbidden.uk, www.deny-access.com. Následne je potrebné uložiť zoznam povolených adries, ako aj zoznam adries.

vii) Rozbaliť sekciu Priradiť a politiku priradiť ku skupine Marketingové oddelenie.

viii) Politiku uložte kliknutím na Dokončiť.

Politika bude uplatnená na Marketingové oddelenie a na základe tejto politiky bude povolený prístup k webovým stránkam tak, ako je zobrazené na nasledujúcom obrázku.

4.Konečná konfigurácia bude výsledkom zlúčenia oboch politík uplatnených na skupiny Pobočka San Diego a Marketingové oddelenie. Otvorte ESET Endpoint Security, prejdite do sekcie Nastavenia > Rozšírené nastavenia > Ochrana > Ochrana prístupu na web a rozbaľte časť Správa zoznamu URL adries. Zobrazí sa konečná konfigurácia produktu ESET určeného pre koncové zariadenia.

Konečná konfigurácia zahŕňa:

•zoznam adries definovaný politikou Pobočka San Diego,

•zoznam adries definovaný politikou Marketingové oddelenie.

˄˅