ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Aktualizácia súčastí ESET PROTECT

Skopírovať odkaz na aktuálny článok Odoslať e‑mailom

Úloha Aktualizácia súčastí ESET PROTECT sa používa na aktualizáciu súčastí ESET PROTECT (ESET Management Agent, ESET PROTECT Server, Web Console a ESET Bridge, ale nie Apache Tomcat a Apache HTTP Proxy). Aktualizačná úloha môže byť vykonaná len na počítači, kde je nainštalovaný ESET Management Agent. Agent musí byť nainštalovaný aj na ESET PROTECT Serveri.

|  | ESET PROTECT On-Prem vás automaticky upozorní v prípade, že je k dispozícii nová verzia ESET PROTECT Servera. Prechod na ESET PROTECT On-Prem 12.1 je možný z produktu ESET PROTECT On-Prem vo verzii 10.0 a novších. Priamy prechod z verzií 8.x–9.x s ukončeným životným cyklom nebol testovaný a nie je podporovaný. Podrobné inštrukcie nájdete v Inštalačnej príručke. Komponenty tretích strán si vyžadujú manuálnu aktualizáciu. Pozrite si tiež iné možnosti aktualizácie produktu ESET PROTECT On-Prem na najnovšiu verziu. ESET PROTECT On-Prem vo verzii 11.1 a novších nepodporuje správu mobilných zariadení.

Aby sa predišlo zlyhaniu inštalácie, ESET Management Agent vykoná pred inštaláciou alebo aktualizáciou produktov ESET nasledujúce kontroly:

•overí, či je repozitár prístupný,

•overí, či je na klientskom počítači dostatok (1 GB) voľného miesta (toto nie je dostupné na systéme Linux).

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

Označte možnosť Súhlasím s podmienkami licenčnej dohody s koncovým používateľom a beriem na vedomie zásady ochrany osobných údajov. Prečítajte si Licenčnú dohodu s koncovým používateľom (EULA), Podmienky používania a Zásady ochrany osobných údajov pre produkty ESET.

•Referenčný ESET PROTECT Server – zo zoznamu vyberte verziu ESET PROTECT Servera. Všetky súčasti ESET PROTECT budú aktualizované na verzie kompatibilné s vybraným serverom.

Vyberte možnosť Automaticky reštartovať, keď je to potrebné pre vynútenie automatického reštartovania počítača po inštalácii. Túto možnosť však môžete aj vynechať a namiesto toho reštartovať klientsky počítač manuálne. V prípade potreby môžete nakonfigurovať správanie spravovaných počítačov pri reštartovaní/vypnutí. Na počítači musí byť nainštalovaný bezpečnostný produkt ESET, ktorý podporuje toto nastavenie.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na inštanciu klientskej úlohy a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

|  | Aktualizácia môže istý čas trvať v závislosti od vášho systému a konfigurácie siete. Počas aktualizácie ESET PROTECT Servera alebo Web Console nie je možný prístup k Web Console. Po dokončení aktualizácie sa prihláste do Web Console a v sekcii Pomocník > O programe skontrolujte, či máte najnovšiu verziu ESET PROTECT On-Prem.

˄˅