ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie novej šablóny reportu

Skopírovať odkaz na aktuálny článok Odoslať e‑mailom

Prejdite do sekcie Reporty a kliknite na tlačidlo Pridať šablónu reportu.

## Základné

Upravte základné informácie o šablóne. Zadajte Názov, Popis a Kategóriu. Na výber sú len prednastavené kategórie. Vytvoriť novú kategóriu je možné pomocou možnosti Pridať kategóriu, ktorá bola spomenutá v predchádzajúcej kapitole. Kliknite na Vyberte značky pre priradenie značiek.

## Graf

V sekcii Graf vyberte typ Reportu. Môže to byť buď Tabuľka, v ktorej sú dáta rozdelené do riadkov a stĺpcov, alebo Graf, ktorý tvoria osi X a Y.

|  | Vybraný typ grafu bude zobrazený v sekcii Ukážka. Vďaka tomu môžete okamžite vidieť, ako bude report vyzerať.

Možnosť Graf vám ponúka niekoľko nastavení:

•Pruhový graf – graf s obdĺžnikovými stĺpcami.

•Bodový graf – v tomto type grafu sú použité na zobrazenie hodnôt bodky (podobne ako pri stĺpcovom grafe).

•Koláčový graf – je to kruhový graf proporčne rozdelený na časti podľa príslušných hodnôt.

•Prstencový graf – podobný ako koláčový, môže však obsahovať rôzne typy dát.

•Čiarový graf – zobrazuje dáta v dátových bodoch spojených rovnými čiarami.

•Jednoduchý čiarový graf – zobrazuje dáta pomocou čiar, nezobrazuje dátové body.

•Skladaný čiarový graf – tento graf použite v prípade, ak potrebujete analyzovať dáta s rozdielnymi mernými jednotkami.

•Skladaný pruhový graf – podobný ako jednoduchý pruhový graf, môže však obsahovať rôzne typy dát s rozdielnymi mernými jednotkami.

Môžete prípadne zadať názvy pre osi X a Y pre zjednodušenie čítania grafov a celkovej orientácie v grafe.

## Údaje

V sekcii Údaje si vyberte, ktoré údaje chcete zobraziť:

a.Stĺpce tabuľky: Dáta sú do tabuľky pridávané automaticky podľa zvoleného typu reportu. Môžete upraviť Názov, Označenie a Formát.

b.Osi grafu: Zvoľte dáta pre osi X a Y. Po kliknutí na Pridať os sa otvorí okno s možnosťami. Možnosti dostupné pre os Y vždy závisia od možností vybraných pre os X a naopak, pretože graf zobrazuje ich vzájomný vzťah a dáta musia byť kompatibilné. Vyberte potrebné dáta a kliknite na OK.

### Formát

Pre zobrazenie rozšírených možností formátovania kliknite na symbol v sekcii Údaje. Môžete tiež zmeniť Formát, v ktorom sú dáta zobrazené, ako aj nastaviť formátovanie pre Stĺpce tabuľky a Osi grafu. Nie všetky možnosti sú dostupné pre každý typ dát.

Formátovať stĺpec | Vyberte stĺpec, podľa ktorého bude formátovaný aktuálny stĺpec. Napríklad pri formátovaní stĺpca Názov vyberte stĺpec Závažnosť, aby ste pridali ikony závažnosti vedľa názvov.
Minimálna hodnota | Nastavte minimálny limit pre zobrazované hodnoty.
Maximálna hodnota | Nastavte maximálny limit pre zobrazované hodnoty.
Farba | Vyberte farebnú schému pre stĺpec. Farba sa nastaví podľa hodnoty stĺpca vybraného v časti Formátovať stĺpec.
Ikony | Pridajte ikony do formátovaného stĺpca podľa hodnoty nastavenej v časti Formátovať stĺpec.

Pre zmenu poradia stĺpcov kliknite na jednu zo šípok .

## Zoradenie

Ak dáta vybrané v sekcii Údaje obsahujú symbol zoradenia, bude možné využiť možnosť zoradenia. Na definovanie vzťahu medzi vybranými dátami použite možnosť Pridať zoradenie. Vyberte počiatočné dáta (hodnotu zoradenia) a metódu zoradenia, buď Vzostupne, alebo Zostupne. Určíte tak výsledok zobrazený v grafe. Pre zmenu poradia zoraďovacích prvkov kliknite na Hore alebo Dole. Pre odstránenie konkrétneho prvku z výberu kliknite na ikonu odpadkového koša .

## Filter

Nastavte metódu filtrovania. Kliknite na Pridať filter, vyberte filtrovací prvok zo zoznamu a zadajte jeho hodnotu. Určíte tak, aké dáta budú zobrazené v grafe. Pre odstránenie konkrétneho prvku z výberu kliknite na ikonu odpadkového koša .

## Súhrn

V sekcii Súhrn skontrolujte vybrané nastavenia a údaje. Kliknite na Dokončiť pre vytvorenie novej šablóny reportu.

˄˅