ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Odstránenie spoločnosti

Skopírovať odkaz na aktuálny článok Odoslať e‑mailom

MSP strom je synchronizovaný s MSP účtom. Pre odomknutie MSP stromu je potrebné odstrániť MSP účet zo Správy licencií. Po odstránení účtu budú všetky spoločnosti spravované daným účtom odpojené od MSP stromu.

|  | Ak prestanete spravovať spoločnosť, odstráňte ESET Management Agenty z počítačov danej spoločnosti. Nie je možné odstrániť spoločnosť z MSP stromu bez toho, aby sa odstránil celý MSP účet z vašej správy licencií. Statická MSP skupina je trvalá. Po synchronizácii MSP stromu nebude možné odstrániť koreňovú MSP skupinu, iba jej podradené skupiny.

## Odstránenie MSP účtu a spoločností z MSP stromu

1.Prihláste sa do ESET PROTECT Web Console a prejdite do sekcie Viac > Správa licencií.

2.Kliknite na licenciu, ktorú chcete odstrániť, a následne kliknite na Odstrániť licencie. Majte na pamäti, že ak odstránite akúkoľvek licenciu pripojenú k MSP účtu, celý účet a jeho pripojené licencie budú odstránené z ESET PROTECT On-Prem.

3.Potvrďte svoj výber pre odstránenie (odpojenie) uvedených licencií zo Správy licencií.

|  | Pri odstraňovaní akéhokoľvek licenčného fondu sa automaticky odstránia všetky ostatné licenčné fondy priradené k rovnakému účtu. Príklad: Licencie Spoločnosti X boli importované prostredníctvom EMA 2 účtu joe@test.me. Ak používateľ odstráni licencie Spoločnosti X, všetky licencie importované prostredníctvom EBA a EMA 2 účtu joe@test.me budú odstránené zo Správy licencií.

4.Po vykonaní akcie chvíľu počkajte a prejdite do ponuky Počítače.

5.Ikony všetkých odstránených spoločností sa zmenia na . Teraz môžete v kontextovom menu spoločnosti kliknúť na možnosť Vymazať a odstrániť tak ktorúkoľvek spoločnosť, ktorá bola predtým súčasťou MSP stromu. Spoločnosť (jej statickú skupinu) môžete odstrániť iba v prípade, ak je prázdna.

|  | Po odstránení MSP účtu zo Správy licencií sa v Prehľade stavu zobrazí stav MSP Administrator nie je pripojený. Pre vypnutie daného stavu musíte odstrániť všetky skupiny z vášho predchádzajúceho MSP stromu (v ponuke Počítače).

˄˅