ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Odoslané súbory

Skopírovať odkaz na aktuálny článok Odoslať e‑mailom

ESET LiveGuard Advanced je služba, ktorá poskytuje pokročilú ochranu pred doposiaľ neobjavenými hrozbami. Používateľ nástroja ESET PROTECT On-Prem môže odoslať súbory na analýzu malvéru v cloudovom prostredí a následne získať report o aktivite odoslanej vzorky. Podrobné inštrukcie nájdete v používateľskej príručke pre ESET LiveGuard Advanced. Súbor môžete odoslať na diaľku priamo z rozhrania ESET PROTECT Web Console v sekcii Detekcie, a to kliknutím na Blokované súbory > Odoslať súbor do ESET LiveGuard.

V okne Odoslané súbory si môžete tiež prezrieť zoznam všetkých súborov odoslaných na servery spoločnosti ESET. Nájdete tu súbory, ktoré boli automaticky odoslané do ESET LiveGrid® z klientskych počítačov (ak je ESET LiveGrid® povolený v ich bezpečnostnom produkte ESET), a súbory odoslané do ESET LiveGuard Advanced manuálne z ESET PROTECT Web Console.

## Okno Odoslané súbory

V tomto okne si môžete prezrieť zoznam odoslaných súborov a ich podrobnosti, napr. môžete nájsť používateľa, ktorý odoslal súbor, ako aj dátum odoslania súboru. Kliknite na odoslaný súbor a z roletového menu vyberte konkrétnu akciu.

Zobraziť podrobnosti | Kliknutím na túto možnosť zobrazíte kartu naposledy odoslaných vzoriek.
Zobraziť aktivitu | Kliknutím na túto možnosť zobrazíte správu o analýze aktivity pre danú vzorku. Táto možnosť je dostupná iba pre súbory odoslané do ESET LiveGuard Advanced.
Exportovať report | Kliknutím na túto možnosť si stiahnete report o analýze aktivity danej vzorky. Táto možnosť je dostupná iba pre súbory odoslané do ESET LiveGuard Advanced.
Vytvoriť vylúčenie | Označte jeden alebo viacero súborov a kliknite na Vytvoriť vylúčenie pre pridanie vylúčenia z detekcie pre označené súbory do existujúcej politiky.

## Okno Detaily súborov

V tomto okne nájdete podrobnosti o vybranom súbore. Ak bol súbor odoslaný viackrát, budú zobrazené podrobnosti z posledného odoslania.

Stav | Výsledky analýzy malvéru. Neznámy – súbor zatiaľ nebol analyzovaný. Neškodný – žiadne z detekčných jadier nevyhodnotilo analyzovaný súbor ako škodlivý. Podozrivý, Veľmi podozrivý – analyzovaný súbor bol na základe zachytenej aktivity vyhodnotený ako podozrivý, avšak nemusí ísť nevyhnutne o malvér. Škodlivý – analyzovaný súbor bol na základe zachytenej aktivity vyhodnotený ako škodlivý.
Stav | Stav analýzy. Stav Prebieha opätovná analýza znamená, že výsledok prvotnej analýzy je už k dispozícii, avšak môže sa ešte zmeniť po vykonaní dodatočnej analýzy.
Naposledy spracované v | Súbor môže byť odoslaný na analýzu viackrát z viacerých počítačov. Toto je čas poslednej vykonanej analýzy.
Odoslané v | Čas odoslania súboru.
Aktivita | Po kliknutí na Zobraziť aktivitu si môžete pozrieť analýzu zo služby ESET LiveGuard Advanced a kliknutím na Exportovať report si daný report stiahnete. Táto funkcia je dostupná len v prípade, ak má počítač, ktorý odoslal súbor, platnú licenciu pre ESET LiveGuard Advanced.
Počítač | Názov počítača, z ktorého bol súbor odoslaný.
Používateľ | Používateľ počítača, ktorý súbor odoslal.
Dôvod | Dôvod odoslania súboru.
Odoslané do | Časť ESET cloudu, ktorá prijala súbor. Nie každý odoslaný súbor je analyzovaný na prítomnosť malvéru.
Hash | SHA1 hash odoslaného súboru.
Veľkosť | Veľkosť odoslaného súboru.
Kategória | Kategória súboru. Kategória nemusí zodpovedať prípone súboru.

Bližšie informácie súvisiace s ESET LiveGuard Advanced reportmi o aktivite súborov nájdete v príslušnej dokumentácii.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅