ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Prispôsobenie filtrov a rozloženia

Skopírovať odkaz na aktuálny článok Odoslať e‑mailom

ESET PROTECT Web Console vám umožňuje prispôsobiť si rozloženie zobrazených položiek v hlavných sekciách (napr. Počítače, Úlohy atď.) viacerými spôsobmi:

## Pridanie filtra a uložené predvoľby filtrov

Ak chcete použiť filter, kliknite na Pridať filter:

1.V niektorých filtroch môžete vybrať operátor kliknutím na ikonu operátora vedľa názvu filtra (dostupné operátory závisia od typu filtra):

rovná sa

nerovná sa

viac ako

viac alebo rovné

menej ako

menej alebo rovné

obsahuje

začína sa na

končí sa na

je jedným z

nemá žiadnu hodnotu

má hodnotu

2.Vyberte jednu alebo viac položiek zo zoznamu. Zadajte hľadaný reťazec alebo vyberte položky z roletového menu v poliach filtra.

3.Stlačte Enter. Aktívne filtre sú zvýraznené modrou farbou.

Filtre môžu byť uložené do vášho používateľského profilu, vďaka čomu ich môžete v budúcnosti jednoduchšie znova použiť. Kliknutím na ikonu Predvoľby môžete spravovať uložené súbory filtrov:

Súbory filtrov | Vaše uložené filtre, ktoré môžete aplikovať kliknutím. Aplikovaný filter je označený potvrdzovacím znakom . Označte možnosť Zahrnúť viditeľné stĺpce, triedenie a stránkovanie pre uloženie týchto parametrov do predvoľby.
Uložiť súbor filtrov | Pomocou tejto možnosti môžete uložiť svoju súčasnú konfiguráciu filtra ako novú predvoľbu. Po uložení predvoľby už však v rámci nej nemôžete meniť konfiguráciu filtra.
Spravovať súbory filtrov | Odstránenie alebo premenovanie existujúcich predvolieb. Kliknite na Uložiť pre aplikovanie zmien v predvoľbách.
Vymazať hodnoty filtrov | Kliknutím na túto možnosť odstránite len súčasné hodnoty z označených filtrov. Uložené predvoľby ostanú nezmenené.
Odstrániť filtre | Kliknutím na túto možnosť odstránite označené filtre. Uložené predvoľby ostanú nezmenené.
Odstrániť nepoužité filtre | Odstránenie polí filtrov, pre ktoré nie je definovaná hodnota.
Obnoviť predvolené filtre | Panel filtrov sa resetuje a zobrazia sa predvolené filtre.

Tlačidlo filtra s názvom Prístupová skupina umožňuje používateľom zvoliť statickú skupinu a vyfiltrovať zobrazené objekty podľa statickej skupiny, v ktorej sú zahrnuté.

Na filtrovanie zobrazených položiek môžete použiť značky.

## Rozloženie bočného panela

Kliknutím na ikonu troch bodiek vedľa názvu sekcie a použitím kontextového menu môžete zmeniť rozloženie bočného panela (dostupné možnosti sa môžu líšiť v závislosti od aktuálneho rozloženia):

• Skryť bočný panel

• Zobraziť bočný panel

• Skupiny

• Skupiny a značky

• Značky

Kliknite na ikonu troch bodiek vedľa položky Skupiny a vyberte:

Skupiny

• Rozbaliť všetko

• Zbaliť všetko

Zoradenie dynamických skupín

•Zoradiť podľa abecedy

•Zoradiť podľa uplatňovania politík

## Správa hlavnej tabuľky

Ak chcete zmeniť poradie stĺpcov, umiestnite kurzor myši nad ikonu vedľa názvu stĺpca a presuňte daný stĺpec. Pozrite si tiež sekciu Upraviť stĺpce uvedenú nižšie.

Ak chcete zoraďovať podľa jedného stĺpca, kliknite na hlavičku stĺpca pre zoradenie riadkov tabuľky podľa údajov vo vybranom stĺpci.

•Výsledkom jedného kliknutia alebo dvoch kliknutí je vzostupné (A–Z, 0–9) alebo zostupné (Z–A, 9–0) zoradenie.

•Po aplikovaní zoradenia ukazuje malá šípka pred hlavičkou stĺpca spôsob zoradenia.

•Viac informácií nájdete v časti Viaceré zoraďovania nižšie.

Kliknutím na ikonu môžete spravovať hlavnú tabuľku:

Akcie

• Upraviť stĺpce – Pomocou sprievodcu môžete upraviť zobrazené stĺpce (pridať, odstrániť, zmeniť poradie). Stĺpce môžete upraviť aj metódou drag-and-drop. Kliknutím na tlačidlo Obnoviť obnovíte stĺpce tabuľky do predvoleného stavu (predvolené dostupné stĺpce v predvolenom poradí).

• Automaticky prispôsobiť stĺpce – automaticky upraví šírku stĺpcov.

• Zobraziť relatívny čas/Zobraziť absolútny čas – zmena formátu zobrazenia časových údajov v hlavnej tabuľke (napríklad Naposledy pripojené v sekcii Počítače alebo Výskyt v sekcii Detekcie). Keď zapnete možnosť Zobraziť relatívny čas, po prejdení myšou nad relatívny čas v tabuľke sa zobrazí absolútny čas.

Zoraďovanie tabuliek

•Obnoviť zoraďovanie – obnovenie zoraďovania stĺpcov.

•Viaceré zoraďovania – údaje tabuľky môžete zoradiť zvolením viacerých (maximálne 4) stĺpcov. Pre každý stĺpec môžete nastaviť:

o Priorita zoradenia – kliknutím na tlačidlo Presunúť hore alebo Posunúť dole môžete zmeniť poradie stĺpcov (prvý stĺpec – primárne zoradenie, druhý stĺpec – sekundárne triedenie atď.). Po aplikovaní viacnásobného zoradenia sa pred hlavičkami stĺpcov zobrazia indexové čísla označujúce prioritu zoradenia.

oSpôsob zoradenia – v roletovom menu vyberte možnosť Vzostupne alebo Zostupne.

|  | 1 primárne zoradenie – stĺpec Názov počítača: použité vzostupné zoradenie. 2 sekundárne zoradenie – stĺpec Stav: zostupné zoradenie použité ako sekundárne zoradenie.

Reporty

•Exportovať tabuľku ako – export tabuľky v podobe reportu v požadovanom formáte. Môžete si vybrať formát .pdf alebo .csv. CSV je vhodné len pre dáta tabuľky a používa ; (bodkočiarka) ako oddeľovač. Ak si report stiahnete vo formáte CSV a v stĺpci, kde by mal byť text, sa vám zobrazia čísla, pre správne zobrazenie vám odporúčame stiahnuť report vo formáte PDF.

•Uložiť šablónu reportu – vytvorí novú šablónu reportu z tabuľky.

˄˅