ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Offline pomocník

Skopírovať odkaz na aktuálny článok Odoslať e‑mailom

Offline pomocník pre ESET PROTECT On-Prem nie je predvolene nainštalovaný. Ak potrebujete pomocníka pre ESET PROTECT On-Prem, ktorého môžete použiť, aj keď ste offline (v prípade, že nemáte prístup na internet), postupujte podľa nasledujúcich krokov.

|  | Aktualizácia Web Console a Apache Tomcat spôsobí odstránenie súborov Offline pomocníka. Ak ste používali Offline pomocníka so staršou verziou nástroja ESET PROTECT On-Prem, po aktualizácii ho znovu vytvorte pre ESET PROTECT On-Prem 12.1. Týmto sa zabezpečí, že budete mať najnovšieho offline Pomocníka, ktorý zodpovedá verzii vášho produktu ESET PROTECT On-Prem.

Kliknutím na jazykový kód stiahnite Offline pomocníka pre ESET PROTECT On-Prem v požadovanom jazyku. Offline pomocník môže byť nainštalovaný vo viacerých jazykoch.

| Pokyny na inštaláciu Offline pomocníka na systéme Windows

1.Stiahnite si súbor .zip kliknutím na jazykový kód v tabuľke nižšie, čím stiahnete Offline pomocníka pre ESET PROTECT On-Prem v požadovanom jazyku. 2.Uložte súbor .zip (napr. na USB kľúč). 3.V počítači, na ktorom spúšťate ESET PROTECT Web Console, vytvorte v umiestnení %ProgramFiles%\Apache Software Foundation\[ Tomcat folder ]\webapps\era\webconsole\ nový priečinok s názvom help. 4.Skopírujte súbor .zip do priečinka help. 5.Extrahujte obsah súboru .zip, napr. en-US.zip, do priečinka s rovnakým názvom (v tomto prípade en-US), aby štruktúra priečinkov vyzerala takto: %ProgramFiles%\Apache Software Foundation\[ Tomcat folder ]\webapps\era\webconsole\help\en-US Teraz môžete otvoriť ESET PROTECT Web Console. Vyberte požadovaný jazyk a prihláste sa. Offline pomocníka pre ESET PROTECT On-Prem otvoríte kliknutím na Pomocník v hornom paneli a potom na možnosť Aktuálna téma – Pomocník.
|  | Offline pomocníka môžete v prípade potreby pridať aj vo viacerých jazykoch podľa krokov uvedených vyššie.
|  | Ak váš počítač alebo mobilné zariadenie, z ktorého sa prihlasujete do ESET PROTECT Web Console, nemá pripojenie na internet, budete musieť zmeniť nastavenia ESET PROTECT Web Console tak, aby sa pre nástroj ESET PROTECT On-Prem predvolene otváral Offline pomocník (namiesto Online pomocníka). Postupujte podľa inštrukcií uvedených pod tabuľkou.

| Pokyny na inštaláciu Offline pomocníka na systéme Linux

1.Stiahnite si súbor .tar kliknutím na jazykový kód v tabuľke nižšie, čím stiahnete Offline pomocníka pre ESET PROTECT On-Prem v požadovanom jazyku. 2.Uložte súbor .tar (napr. na USB kľúč). 3.Otvorte terminál a prejdite do /usr/share/tomcat/webapps/era/webconsole 4.Spustením príkazu mkdir help vytvorte nový priečinok s názvom help. 5.V priečinku help vytvorte nový jazykový priečinok s rovnakým názvom ako súbor .tar, napr.: pre angličtinu spustite príkaz mkdir en-US. 6.Skopírujte súbor .tar do jazykového priečinka (napr. /usr/share/tomcat/webapps/era/webconsole/help/en-US) a extrahujte ho, napríklad spustením príkazu tar -xvf en-US.tar. Teraz môžete otvoriť ESET PROTECT Web Console. Vyberte požadovaný jazyk a prihláste sa. Offline pomocníka pre ESET PROTECT On-Prem otvoríte kliknutím na Pomocník v hornom paneli a potom na možnosť Aktuálna téma – Pomocník. Ak chcete aktualizovať Offline pomocníka po vykonaní migrácie zo staršej verzie, vymažte existujúci priečinok pomocníka (...webapps\era\webconsole\help) a vytvorte nový priečinok v rovnakom umiestnení (krok č. 3 uvedený vyššie). Po nahradení priečinka pokračujte štandardným postupom.
|  | Offline pomocníka môžete v prípade potreby pridať aj vo viacerých jazykoch podľa krokov uvedených vyššie.
|  | Ak váš počítač alebo mobilné zariadenie, z ktorého sa prihlasujete do ESET PROTECT Web Console, nemá pripojenie na internet, budete musieť zmeniť nastavenia ESET PROTECT Web Console tak, aby sa pre nástroj ESET PROTECT On-Prem predvolene otváral Offline pomocník (namiesto Online pomocníka). Postupujte podľa inštrukcií uvedených pod tabuľkou.

Podporovaný jazyk | Offline HTML pomocník .zip | Offline HTML pomocník .tar
--- | --- | ---
Angličtina | en-US.zip | en-US.tar
Arabčina | ar-EG.zip | ar-EG.tar
Zjednodušená čínština | zh-CN.zip | zh-CN.tar
Tradičná čínština | zh-TW.zip | zh-TW.tar
Chorvátčina | hr-HR.zip | hr-HR.tar
Čeština | cs-CZ.zip | cs-CZ.tar
Francúzština | fr-FR.zip | fr-FR.tar
Francúzština (kan.) | fr-CA.zip | fr-CA.tar
Nemčina | de-DE.zip | de-DE.tar
Gréčtina | el-GR.zip | el-GR.tar
Taliančina | it-IT.zip | it-IT.tar
Japončina | ja-JP.zip | ja-JP.tar
Kórejčina | ko-KR.zip | ko-KR.tar
Poľština | pl-PL.zip | pl-PL.tar
Portugalčina – Brazília | pt-BR.zip | pt-BR.tar
Ruština | ru-RU.zip | ru-RU.tar
Španielčina | es-ES.zip | es-ES.tar
Španielčina – Latinská Amerika | es-CL.zip | es-CL.tar
Slovenčina | sk-SK.zip | sk-SK.tar
Turečtina | tr-TR.zip | tr-TR.tar
Ukrajinčina | uk-UA.zip | uk-UA.tar

| Vynútenie Offline pomocníka na systéme Windows

1.Otvorte C:\Program Files\Apache Software Foundation\[ Tomcat folder ]\webapps\era\WEB-INF\classes\sk\eset\era\g2webconsole\server\modules\config\EraWebServerConfig.properties v textovom editore. 2.Vyhľadajte riadok, v ktorom sa nachádza nastavenie help_show_online=true, zmeňte hodnotu tohto nastavenia na false a uložte zmeny. 3.Reštartujte službu Tomcat v rámci služieb alebo pomocou príkazového riadka. Offline pomocníka pre ESET PROTECT On-Prem otvoríte kliknutím na Pomocník v hornom paneli a potom na možnosť Aktuálna téma – Pomocník. Zobrazí sa Pomocník programu pre sekciu programu, ktorú máte otvorenú.

| Vynútenie Offline pomocníka na systéme Linux

1.Otvorte konfiguračný súbor /usr/share/tomcat/webapps/era/WEB-INF/classes/sk/eset/era/g2webconsole/server/modules/config/EraWebServerConfig.properties v textovom editore (napr. nano). 2.Vyhľadajte riadok, v ktorom sa nachádza nastavenie help_show_online=true, zmeňte hodnotu tohto nastavenia na false a uložte zmeny. 3.Zastavte službu tomcat spustením príkazu tomcat stop. 4.Spustite službu tomcat spustením príkazu tomcat start. Offline pomocníka pre ESET PROTECT On-Prem otvoríte kliknutím na Pomocník v hornom paneli a potom na možnosť Aktuálna téma – Pomocník. Zobrazí sa Pomocník programu pre sekciu programu, ktorú máte otvorenú.

˄˅