ESET PROTECT On-Prem

Offline | Prejsť do režimu online

ESET PROTECT On-Prem – Obsah

# ESET PROTECT On-Prem pre poskytovateľov spravovaných služieb

Skopírovať odkaz na aktuálny článok Odoslať e‑mailom

## Kto je MSP

MSP je skratka pre „Managed Service Provider“ (poskytovateľ spravovaných služieb). MSP zvyčajne poskytujú svojim zákazníkom IT služby, napríklad správu bezpečnostných produktov (napr. ESET Endpoint Antivirus).

•MSP používatelia majú iné požiadavky a spôsoby používania ESET PROTECT On-Prem ako napríklad Enterprise alebo SMB používatelia. Bližšie informácie nájdete v časti scenáre nasadenia pre MSP.

•Viac informácií o ESET MSP programe vám poskytne váš ESET partner, prípadne môžete navštíviť stránku ESET MSP programu.

## Štruktúra entít v MSP

ESET PROTECT On-Prem zosynchronizuje štruktúru z ESET MSP Administrator so stromom statických skupín v sekcii Počítače vo webovej konzole.

•Distribútor – distribútor je ESET partner, MSP alebo MSP Manažér.

•MSP Manažér – spravuje viaceré MSP spoločnosti. MSP Manažér môže mať aj priamych zákazníkov.

•MSP – cieľová skupina pre túto príručku. MSP poskytuje svojim zákazníkom služby. MSP napríklad vzdialene spravuje počítače zákazníkov, inštaluje a spravuje bezpečnostné produkty spoločnosti ESET.

•Spravovaný MSP – podobná rola ako MSP, je však spravovaný MSP Manažérom.

•Zákazník – koncový používateľ licencie pre produkt ESET. Zákazník by nemal konfigurovať ani iným spôsobom zasahovať do produktov ESET. Na zákazníka sa môžu viazať rôzne stavy označené ikonou:

o – zákazník ešte nebol nastavený.

o – zákazník už bol nastavený alebo ste preskočili nastavenie zákazníka.

o – zákazník bol odstránený.

|  | Po synchronizácii MSP účtu bude môcť MSP používateľ vidieť zoznam spravovaných zákazníkov v hlavnom menu konzoly ESET PROTECT On-Prem v sekcii Spravovaní zákazníci.

## Špecifiká MSP prostredia

Infraštruktúra MSP obchodného modelu je iná ako v prípade Enterprise alebo SMB. V MSP prostredí sa zákazníci zvyčajne nachádzajú mimo siete MSP spoločnosti. ESET PROTECT Server môže byť takisto často prevádzkovaný mimo MSP spoločnosti. ESET Management Agenty musia mať priamy prístup na ESET PROTECT Server cez verejné internetové pripojenie. Odporúčané nastavenia ESET PROTECT Servera pre MSP sú:

•Hosťovaný vo verejnom cloude.

•Hosťovaný v súkromnom MSP cloude. (Pre sprístupnenie ESET PROTECT On-Prem z internetu je potrebné otvoriť určité porty.)

•Hosťovaný v súkromnej MSP sieti. (Ak server nie je viditeľný priamo, na preposielanie komunikácie z internetu sa vyžaduje HTTP Proxy.)

## Základné nastavenia

•Centralizovaný prístup – zákazníci pristupujú k ESET PROTECT Serveru cez internet. Rozhranie ESET PROTECT Web Console môže byť dostupné iba zo siete spoločnosti MSP.

•Distribuovaný prístup – zákazníci pristupujú k ESET PROTECT Serveru cez internet. Rozhranie ESET PROTECT Web Console je pre MSP dostupné cez internet. V prípade, že Web Console sprístupníte cez internet, uistite sa, že máte povolené dvojúrovňové overovanie.

˄˅