ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie nového certifikátu

Skopírovať odkaz na aktuálny článok Odoslať e‑mailom

Súčasťou inštalačného procesu je aj vytvorenie partnerského certifikátu pre ESET PROTECT On-Prem Agenty. Tieto certifikáty sa používajú na overovanie komunikácie medzi agentom na klientskom zariadení a ESET PROTECT Serverom.

Na vytvorenie nového certifikátu v ESET PROTECT Web Console prejdite do sekcie Viac > Partnerské certifikáty a kliknite na Pridať.

## Základné

Popis – zadajte popis certifikátu.

Kliknite na Vyberte značky pre priradenie značiek.

Produkt – z roletového menu vyberte typ certifikátu, ktorý chcete vytvoriť.

Hostiteľ – v tomto poli ponechajte predvolenú možnosť (hviezdičku) pre umožnenie distribúcie certifikátu bez naviazania na konkrétny DNS názov alebo IP adresu.

Prístupová fráza – odporúčame ponechať toto pole prázdne, môžete však zadať frázu (heslo), ktorá bude vyžadovaná pri aktivácii na klientskych zariadeniach.

|  | •Prístupová fráza certifikátu nesmie obsahovať nasledujúce znaky: " \ (tieto znaky spôsobujú kritickú chybu počas inicializácie agenta). •Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov.

### Atribúty (predmet)

Vyplnenie týchto polí nie je povinné, môžete ich však použiť na zadanie podrobných informácií o certifikáte.

Spoločný názov – tento názov by mal obsahovať slová „agent“ alebo „server“, v závislosti od položky zvolenej v poli Produkt. V prípade potreby môžete zadať podrobnosti o certifikáte. Vyplňte polia Platné od a Platné do pre nastavenie doby platnosti certifikátu.

|  | Pre všetky certifikáty a certifikačné autority vytvorené počas inštalácie súčastí nástroja ESET PROTECT musí byť hodnota „Platné od“ nastavená na dva dni pred vytvorením certifikátu. Pre všetky certifikáty a certifikačné autority vytvorené v ESET PROTECT Web Console musí byť hodnota „Platné od“ nastavená na jeden deň pred vytvorením certifikátu. Dôvodom je pokryť všetky možné časové odchýlky medzi všetkými dotknutými systémami. Napríklad certifikačná autorita a certifikát vytvorené 12. januára 2017 počas inštalácie budú mať hodnotu „Platné od“ prednastavenú na 10. januára 2017 00:00:00 a certifikačná autorita a certifikát vytvorené 12. januára 2017 v ESET PROTECT Web Console budú mať hodnotu „Platné od“ prednastavenú na 11. januára 2017 00:00:00.

## Podpísať

Vyberte si jednu z dvoch metód podpisovania certifikátov:

•Certifikačná autorita – v prípade, že si želáte vykonať podpísanie pomocou Certifikačnej autority ESET PROTECT (vytvorenej počas inštalácie nástroja ESET PROTECT On-Prem).

o Vyberte Certifikačnú autoritu ESET PROTECT zo zoznamu certifikačných autorít.

oVytvorte novú certifikačnú autoritu.

•Vlastný pfx súbor – pre použitie vlastného .pfx súboru kliknite na Prechádzať, vyhľadajte svoj .pfx súbor a kliknite na OK. Vyberte možnosť Nahrať, čím odošlete tento certifikát na server. Nie je možné použiť vlastný certifikát.

|  | Ak chcete vo virtuálnom zariadení ESET PROTECT On-Prem podpísať nový certifikát Certifikačnou autoritou ESET PROTECT On-Prem (vytvorenou počas inštalácie nástroja ESET PROTECT), je potrebné zadať Prístupovú frázu certifikačnej autority. Ide o heslo, ktoré ste zadali počas konfigurácie virtuálneho zariadenia ESET PROTECT.

## Súhrn

Skontrolujte súhrn informácií o certifikáte a kliknite na Dokončiť. Po úspešnom vytvorení bude certifikát dostupný v zozname Certifikátov, ktoré je možné použiť pri inštalácii agenta. Novovytvorený certifikát bude umiestnený vo vašej domácej skupine.

|  | Alternatívou vytvorenia nového certifikátu je import verejného kľúča, export verejného kľúča alebo export partnerského certifikátu.

˄˅