ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie natívneho používateľa

Skopírovať odkaz na aktuálny článok Odoslať e‑mailom

Ak chcete vytvoriť nového natívneho používateľa, kliknite na možnosť Viac > Používatelia > Pridať > Nový natívny používateľ.

|  | Pre správne vytvorenie používateľa sa riaďte týmto postupom: 1.Rozhodnite sa, ktorá statická skupina sa má stať domácou skupinou daného používateľa. V prípade potreby vytvorte novú skupinu. 2.Rozhodnite sa, ktorý súbor povolení chcete danému používateľovi prideliť. V prípade potreby vytvorte nový súbor povolení. 3.Postupujte podľa krokov uvedených v tejto kapitole pre nastavenie a vytvorenie účtu používateľa.

## Základné

Zadajte Používateľské meno a prípadne aj Popis.

Kliknite na Vyberte značky pre priradenie značiek.

Domáca skupina je statická skupina, v ktorej budú automaticky zahrnuté všetky objekty vytvorené daným používateľom. Domáca skupina sa deteguje automaticky na základe priradených súborov povolení aktuálne prihláseného používateľa.

|  | Príklad: Aktuálne prihlásený používateľ má povolenie na zápis ku klientskej úlohe Inštalácia softvéru a jeho domáca skupina je „Oddelenie 1“. Pri vytváraní novej klientskej úlohy na Inštaláciu softvéru sa skupina „Oddelenie 1“ automaticky vyberie ako domáca skupina pre práve vytváranú úlohu.

Ak vám predvolená domáca skupina nevyhovuje, môžete ju manuálne zmeniť.

### Nastaviť heslo

|  | •Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov. •Heslo by nemalo obsahovať prihlasovacie meno. •Maximálna Platnosť hesla je 365 dní.

### Účet

Zapnuté – označte túto možnosť, ak chcete, aby bol účet aktívny (ak chcete účet aktivovať neskôr, zrušte výber danej možnosti).

Vyžaduje sa zmena hesla – ak označíte túto možnosť, daný používateľ bude musieť po prvom prihlásení do ESET PROTECT Web Console zmeniť svoje heslo.

Platnosť hesla (dni) – táto možnosť udáva platnosť hesla v dňoch, pričom po uplynutí stanoveného počtu dní musí byť heslo zmenené.

Automaticky odhlásiť (min) – táto možnosť udáva časový interval nečinnosti (v minútach), po uplynutí ktorého je používateľ automaticky odhlásený z Web Console. Vypnúť automatické odhlásenie používateľa môžete zadaním 0 (nuly).

Celé meno, E-mailový kontakt a Telefónny kontakt slúžia na lepšiu identifikáciu používateľa.

## Súbory povolení

K používateľovi je možné priradiť viacero súborov povolení.

Môžete vybrať prednastavený súbor povolení (zobrazenú nižšie) alebo môžete použiť vlastný súbor povolení.

•Súbor povolení posudzovateľa – práva len na čítanie pre skupinu Všetko.

•Súbor povolení správcu – úplné prístupové práva pre skupinu Všetko.

•Súbor povolení ESET Inspect pre posudzovateľa – minimálne prístupové práva len na čítanie (pre skupinu Všetko) potrebné pre používateľa ESET Inspect On-Prem.

•Súbor povolení ESET Inspect pre server – prístupové práva (pre skupinu Všetko) potrebné pre proces inštalácie ESET Inspect On-Prem a ďalšiu automatickú synchronizáciu medzi ESET Inspect On-Prem a ESET PROTECT On-Prem.

•Súbor povolení ESET Inspect pre používateľa – prístupové práva na zápis (pre skupinu Všetko) potrebné pre používateľa ESET Inspect On-Prem.

Každý súbor povolení poskytuje povolenia len pre tie objekty, ktoré sú obsiahnuté v Statických skupinách zvolených v danom súbore povolení.

Používatelia, ktorí nemajú priradený žiadny súbor povolení, sa nebudú môcť prihlásiť do Web Console.

|  | Všetky predvolené súbory povolení majú v sekcii Statické skupiny nastavenú skupinu Všetko. Používateľom preto tieto súbory povolení prideľujte veľmi obozretne. Používatelia s týmito súbormi povolení by disponovali oprávneniami vzťahujúcimi sa na všetky objekty v ESET PROTECT On-Prem.

## Súhrn

Skontrolujte nastavenia a kliknite na Dokončiť pre vytvorenie používateľa.

˄˅