ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Používatelia počítača

Skopírovať odkaz na aktuálny článok Odoslať e‑mailom

Sekcia Používatelia počítača vám umožňuje spravovať používateľov a skupiny používateľov. Umožňuje vám spárovať používateľa so zariadením, čím dôjde k synchronizácii určitých nastavení, ktoré sú špecifické pre daného používateľa. Odporúčame najprv synchronizovať používateľov s Active Directory. Po vytvorení nového počítača ho môžete spárovať s konkrétnym používateľom. Môžete následne vyhľadať daného používateľa a prezerať si podrobnosti (vrátane aktivity) o počítači, ktorý bol k používateľovi priradený.

|  | Používatelia počítača sú odlišní od používateľov ESET PROTECT Web Console. Na správu používateľov ESET PROTECT Web Console a súborov povolení prejdite do sekcie Viac > Používatelia.

•Zvýraznení používatelia nemajú priradené žiadne zariadenie. Kliknite na používateľa, vyberte možnosť Upraviť a kliknutím na Priradené počítače si zobrazte podrobnosti o danom používateľovi. Kliknite na Pridať počítače pre priradenie zariadení k používateľovi.

•Môžete tiež pridať alebo odstrániť Priradených používateľov zo sekcie Podrobnosti o počítači. Keď sa nachádzate v časti Počítače, vyberte zariadenie a kliknite na Zobraziť podrobnosti. Používateľ môže byť priradený k viac ako jednému zariadeniu. Možnosť Priradiť používateľa vám umožňuje priradiť používateľa priamo k zvolenému zariadeniu. Ak je k používateľovi priradené zariadenie, môžete kliknúť na názov zariadenia a zobraziť jeho podrobnosti.

•Používateľov a skupiny používateľov môžete premiestňovať myšou (Drag & Drop). Označte používateľa alebo skupinu, podržte stlačené tlačidlo myši a presuňte položku do inej skupiny.

## Akcie dostupné v rámci správy používateľov

Označte konkrétneho používateľa pre otvorenie roletového menu, odkiaľ môžete vykonávať akcie. Viac informácií o jednotlivých akciách nájdete v Legende ikon.

Zobraziť podrobnosti – nájdete tu informácie, ako napr. E-mailová adresa, Pobočka alebo lokalita a Priradené počítače. K používateľovi môže byť priradené viac ako jedno zariadenie. Môžete zmeniť Meno používateľa, Popis alebo Nadradenú skupinu.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅