ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Aktualizácia ESET PROTECT On-Prem

Skopírovať odkaz na aktuálny článok Odoslať e‑mailom

ESET PROTECT Server pravidelne kontroluje dostupnosť aktualizácií. V prípade, že je dostupná aktualizácia ESET PROTECT Servera, zobrazí sa nasledujúce okno:

|  | Správca Web Console môže upraviť súbory povolení iných používateľov, čím im zabráni v aktualizácii ESET PROTECT Servera. Oznámenie o aktualizácii môžu vidieť len používatelia, ktorí majú oprávnenie spustiť klientsku úlohu Aktualizácia súčastí ESET PROTECT (s povolením na Zápis).

Ak sa rozhodnete nevykonať aktualizáciu a kliknete na Neskôr, toto okno si môžete znova zobraziť kliknutím na Pomocník > Aktualizovať produkt.

1.Ak zvolíte aktualizáciu, dostupné možnosti budú závisieť od typu existujúcej inštalácie ESET PROTECT Servera:

•Aktualizácia prostredníctvom all-in-one inštalátora (Windows) – kliknite na Zobraziť podrobnosti. V porovnaní s možnosťou Aktualizácia súčastí môže all-in-one inštalátor dodatočne aktualizovať databázu a Apache Tomcat. Potrebujete oprávnenie na inštaláciu softvéru na server.

•Manuálna aktualizácia (Linux) – kliknite na Online pokyny.

•Migrácia databázy (virtuálne zariadenie) – kliknite na Zobraziť podrobnosti.

•Aktualizácia súčastí (všetky typy inštalácií) – kliknite na Ďalší krok. Táto možnosť vykoná aktualizáciu priamo z Web Console. Na serveri musí byť nainštalovaný a spustený ESET Management Agent. Aktualizujú sa len tieto súčasti: ESET PROTECT Server, Web Console a ESET Management Agent spustený na serveri.

2.O zmenách, ktoré sú súčasťou danej aktualizácie ESET PROTECT On-Prem, sa dočítate v protokole zmien.

3.Pozrite si požiadavky pre novú verziu a porovnajte ich s nainštalovanými súčasťami: Apache Tomcat, Java, databázou aj operačným systémom na vašom serveri. Pozrite si postup pri aktualizácii komponentov tretích strán.

|  | Komponent Správa mobilných zariadení/Mobile Device Connector (MDM/MDC) v rámci produktu ESET PROTECT dosiahol koniec životného cyklu v januári 2024. ESET PROTECT On-Prem vo verzii 11.1 a novších nepodporuje správu mobilných zariadení.

4.Odporúčame vám zálohovať databázu ESET PROTECT:

•Microsoft SQL/MySQL (Windows/Linux)

•Zálohovanie databázy virtuálneho zariadenia

5.Pokračujte v aktualizácii podľa toho, ktorú možnosť ste vybrali na začiatku:

•Aktualizácia prostredníctvom all-in-one inštalátora (Windows)

•Manuálna aktualizácia (Linux)

•Migrácia databázy (virtuálne zariadenie)

•Aktualizácia súčastí (všetky typy inštalácií) – postupujte podľa nasledujúcich krokov:

6.Označte možnosť Súhlasím s podmienkami licenčnej dohody s koncovým používateľom a beriem na vedomie zásady ochrany osobných údajov. Prečítajte si Licenčnú dohodu s koncovým používateľom (EULA), Podmienky používania a Zásady ochrany osobných údajov pre produkty ESET.

7.Kliknite na tlačidlo Spustite aktualizáciu. Aktualizácia vášho ESET PROTECT Servera je naplánovaná. Kliknite na Hotovo. V sekcii Úlohy nájdete novú klientsku úlohu, ktorá vykonáva aktualizáciu súčastí ESET PROTECT na počítači, kde je nainštalovaný ESET PROTECT Server. Po spustení aktualizácie budete z Web Console odhlásený. Po dokončení aktualizácie sa môžete opäť prihlásiť. Verziu produktu ESET PROTECT On-Prem si môžete skontrolovať v sekcii Pomocník > O programe.

|  | Ak aktualizácia zlyhá (napríklad sa nemôžete prihlásiť do konzoly po dlhšom čase), obnovte databázu zo zálohy.

ESET PROTECT On-Prem podporuje automatickú aktualizáciu ESET Management Agentov na spravovaných počítačoch. Ak ste vypli automatické aktualizácie pre Agenty alebo bezpečnostné produkty, môžete úlohu Aktualizácia súčastí ESET PROTECT spustiť manuálne a aktualizovať tak na najnovšiu verziu súčasti ESET PROTECT nainštalované na zariadeniach pripojených k ESET PROTECT Serveru.

|  | Nie všetky súčasti ESET PROTECT sa aktualizujú automaticky – niektoré súčasti si vyžadujú manuálnu aktualizáciu.

˄˅