ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Prehľad stavu

Skopírovať odkaz na aktuálny článok Odoslať e‑mailom

ESET PROTECT Server vykonáva pravidelné diagnostické kontroly. Prehľad stavu poskytuje informácie o štatistikách používania a všeobecnom stave vášho nástroja ESET PROTECT On-Prem. Môže vám tiež pomôcť s počiatočnou konfiguráciou nástroja ESET PROTECT On-Prem. Kliknutím na Prehľad stavu zobrazíte podrobné informácie o celkovom stave nástroja ESET PROTECT On-Prem.

Kliknutím na dlaždicu príslušnej sekcie zobrazíte bočný panel úloh, ktorý obsahuje akcie. Každá dlaždica môže mať jednu z niekoľkých farieb v závislosti od úrovne závažnosti jednotlivých položiek, ktoré obsahuje:

Farba | Ikona | Význam ikony | Popis
--- | --- | --- | ---
Zelená |  | OK | Všetky položky v sekcii sú bez akýchkoľvek problémov.
Žltá |  | Upozornenie | Najmenej jedna položka v sekcii je označená upozornením.
Červená |  | Chyba | Najmenej jedna položka v sekcii je označená chybou.
Sivá |  | Obsah nie je k dispozícii | Obsah nie je dostupný z dôvodu nedostatočných prístupových práv používateľa ESET PROTECT Web Console. V takomto prípade je potrebné, aby správca pridelil danému používateľovi dodatočné povolenia, prípadne je možné prihlásiť sa pod iným používateľom, ktorý má potrebné povolenia.
Modrá |  | Informácie | Otázka súvisí s pripojenými počítačmi (podrobnejší popis nájdete nižšie v časti Otázky).

Prehľad stavu obsahuje nasledujúce sekcie:

Používatelia | V tejto časti môžete vytvoriť rôznych používateľov a nastaviť ich povolenia, aby ste umožnili rôzne úrovne správy v rámci nástroja ESET PROTECT On-Prem. Prednastavený účet správcu nástroja ESET PROTECT On-Prem bol vytvorený počas inštalácie.
|  | Neodporúčame používať prednastavený účet správcu nástroja ESET PROTECT On-Prem (účet Administrator) ako štandardný používateľský účet. Kliknite na možnosť Zobraziť používateľov, vytvorte nový natívny používateľský účet s aktívnym dvojúrovňovým overovaním a používajte ho ako predvolený účet v produkte ESET PROTECT On-Prem.
Certifikáty | Ak chcete použiť iné certifikáty než tie, ktoré sú prednastavené a poskytnuté nástrojom ESET PROTECT On-Prem, môžete na umožnenie komunikácie s ESET PROTECT Serverom vytvoriť certifikačné autority a partnerské certifikáty pre individuálne súčasti nástroja ESET PROTECT.
Licencie | ESET PROTECT On-Prem využíva licenčný systém ESET. Vyberte metódu, ktorú chcete použiť na pridanie licencií umožňujúcich aktiváciu súčastí ESET PROTECT a bezpečnostných produktov ESET na klientskych počítačoch.
Počítače | •Pridať počítač – pridanie počítačov v sieti do štruktúry ESET PROTECT On-Prem. Počítače môžete pridať manuálne alebo importovať zoznam zariadení. •Pridať neautoriz. počítače – automatický import počítačov detegovaných pomocou nástroja ESET RD Sensor. •Nová synchronizačná úloha – spustenie synchronizácie statickej skupiny s Active Directory, LDAP, VMware atď.
Agenty | •Nová politika – vytvorenie novej politiky pre ESET Management Agenta na zmenu intervalu pripojenia. •Nasadiť agenta – existuje viacero spôsobov, ako nasadiť ESET Management Agenta na klientske počítače vo vašej sieti.
Bezpečnostné produkty ESET a ich súčasti | •Nová politika – vytvorenie novej politiky na zmenu konfigurácie bezpečnostného produktu spoločnosti ESET nainštalovaného na klientskych počítačoch. •Konfigurovať repozitár – zmena nastavení ESET PROTECT Servera. •Nainštalovať softvér – ak je ESET Management Agent nasadený, môžete inštalovať softvér priamo z repozitára ESET alebo môžete upresniť umiestnenie inštalačného balíka (URL alebo zdieľaný priečinok).
Šifrovanie | Ak spravujete zariadenia zašifrované prostredníctvom ESET Full Disk Encryption, použite nasledujúce možnosti, aby ste zabránili strate dát na obnovenie šifrovania: •Export – pred migráciou zašifrovaných spravovaných počítačov najskôr exportujte svoje aktuálne dáta na obnovenie ESET Full Disk Encryption. •Import – po dokončení migrácie zašifrovaných spravovaných počítačov do novej inštancie ESET PROTECT On-Prem importujte existujúci súbor s dátami na obnovenie šifrovania ESET Full Disk Encryption.
Neplatné objekty | V tejto sekcii nájdete zoznam klientskych úloh, serverových úloh, spúšťačov, oznámení a inštalátorov, ktoré odkazujú na nedostupné alebo neplatné objekty. Po kliknutí na ktorékoľvek výsledkové pole sa zobrazí ponuka s vybraným zoznamom objektov.
Externé služby | Nástroj ESET PROTECT On-Prem môže byť nakonfigurovaný tak, aby sa pripájal k externým službám a poskytoval tak maximálnu funkcionalitu. •Konfigurovať repozitár – repozitár obsahuje inštalačné súbory pre ostatné bezpečnostné produkty ESET, ktoré môžete nainštalovať prostredníctvom úlohy určenej na inštaláciu softvéru. Repozitár sa konfiguruje v sekcii Viac > Nastavenia. V prípade potreby môžete vytvoriť offline repozitár. •Konfigurovať aktualizácie – aktualizácie sú dôležité na udržiavanie nástroja ESET PROTECT On-Prem v aktuálnej verzii. Aktualizácie sú dostupné, len ak ESET PROTECT On-Prem importoval licenciu na produkt určený pre firmy, ktorej platnosť ešte nevypršala. Nastavenia aktualizácií môžete zmeniť v sekcii Viac > Nastavenia. •Konfigurovať SMTP – ESET PROTECT On-Prem môže byť nakonfigurovaný tak, aby sa pripájal na váš SMTP server, ktorý mu umožňuje odosielať e‑mailové správy, napr. oznámenia, reporty atď.
Otázky | Otázka sa zobrazí v prípade, že je na klientskom zariadení zistené klonované zariadenie alebo zmena hardvéru. Podrobnejšie informácie o riešení otázok súvisiacich s klonovaním počítačov nájdete na nasledujúcom odkaze.
Stav MSP | Ak importujete MSP účet, k dispozícii je sekcia so stavmi MSP.

˄˅