ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Karanténa

Skopírovať odkaz na aktuálny článok Odoslať e‑mailom

Sekcia Karanténa má dve karty:

•Hash karanténa

•E‑mailová karanténa

## Hash karanténa

V tejto sekcii sa zobrazujú všetky súbory, ktoré boli presunuté do karantény na klientskych zariadeniach. Vo väčšine prípadov ide o súbory, pre ktoré neexistuje liečenie, ktorých zmazanie nie je odporúčané alebo nie je bezpečné, prípadne pri ktorých došlo k nesprávnej detekcii antivírusovej ochrany produktu ESET.

|  | Nie všetky detekcie nájdené na klientskych zariadeniach sú presunuté do karantény. Medzi detekcie, ktoré nie sú presunuté do karantény, patria: •Detekcie, ktoré nie je možné odstrániť. •Detekcie, ktoré sú vyhodnotené ako podozrivé na základe ich správania, ale nie sú identifikované ako malvér, napríklad potenciálne nechcené aplikácie.

Do sekcie Karanténa môžete prejsť dvoma spôsobmi:

•Viac > Karanténa.

•Podrobnosti o počítači > Detekcie a karanténa > karta Karanténa.

Keď kliknete na niektorú z položiek v sekcii Karanténa, otvorí sa ponuka s názvom Správa karantény:

• Zobraziť podrobnosti – zobrazí sa zdroj (zariadenie), názov a typ detekcie, názov objektu s úplnou cestou k súboru, hash, veľkosť atď.

• Počítače – otvorí sa sekcia Počítače s vyfiltrovaným zoznamom zariadení, ktoré majú nejaký súvis s daným súborom v karanténe.

• Vymazať – súbor bude odstránený z karantény a taktiež zo zariadenia.

• Obnoviť – súbor bude obnovený späť do pôvodného umiestnenia.

• Obnoviť a vylúčiť – súbor bude obnovený späť do pôvodného umiestnenia a bude vylúčený z kontroly (zabráni sa tým tomu, aby ho produkt ESET opätovne umiestnil do karantény).

• Nahrať – otvorí sa úloha Nahrať súbor v karanténe. Táto akcia je dostupná po kliknutí na možnosť Zobraziť podrobnosti.

|  | Funkciu Nahrať odporúčame používať len skúseným používateľom. Ak chcete súbor presunutý do karantény preskúmať, môžete ho Nahrať do zdieľaného adresára.

## E-mailová karanténa

Všetky e‑maily v karanténe môžete spravovať z jedného miesta cez ESET PROTECT Web Console. Na karte E‑mailová karanténa je zobrazený zoznam e‑mailov umiestnených do karantény na spravovaných e‑mailových serveroch.

|  | Požiadavky: •ESET Management Agent 12.0 a novšie verzie •ESET Mail Security for Microsoft Exchange Server 11.1 a novšie verzie

Kliknite na e‑mail v karanténe a z kontextového menu vyberte akciu:

• Uvoľniť – vytvorte klientsku úlohu na uvoľnenie e‑mailu z karantény.

• Odstrániť – vytvorte klientsku úlohu na odstránenie e‑mailu umiestneného v karanténe. Odstránený e‑mail zmizne z karantény v priebehu niekoľkých minút.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅