ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vyžiadanie protokolu SysInspector (iba Windows)

Skopírovať odkaz na aktuálny článok Odoslať e‑mailom

Úloha Vyžiadať SysInspector protokol je určená na vyžiadanie SysInspector protokolu z klientskych bezpečnostných produktov.

|  | ESET SysInspector je možné spúšťať len na počítačoch so systémom Windows.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha. Túto úlohu môžete spustiť aj zo sekcie Počítače kliknutím na počítač > Podrobnosti > Protokoly > Požiadať o protokol (iba Windows).

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

•Ukladať protokol na strane klienta – túto možnosť vyberte vtedy, ak chcete ukladať protokol SysInspector na strane klienta aj na ESET PROTECT Server. Napríklad, ak je na klientskom počítači nainštalovaný produkt ESET Endpoint Security, protokol je uložený v umiestnení C:\Program Data\ESET\ESET Security\SysInspector.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na inštanciu klientskej úlohy a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

Po dokončení úlohy sa v zozname protokolov ESET SysInspector objaví nový protokol. Kliknite na protokol a vyberte možnosť Stiahnuť SysInspector protokol.

|  | Na zobrazenie protokolu použite nástroj ESET SysInspector (nainštalovaný samostatne alebo ako súčasť bezpečnostného produktu ESET). ESET PROTECT On-Prem vo verzii 12.1 a novších už neobsahuje Zobrazovač protokolov SysInspector.

˄˅