ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nové funkcie

Skopírovať odkaz na aktuálny článok Odoslať e‑mailom

## Izolácia od siete v produktoch pre Linux

Izolácia od siete je teraz k dispozícii aj pre Linux, keďže sme túto funkciu rozšírili aj mimo bezpečnostných produktov pre Windows a macOS. Koncové zariadenia so systémom Linux tak možno rýchlo izolovať od siete pri výskyte bezpečnostných incidentov, čím sa zabráni šíreniu hrozieb a zvýši sa ochrana v multiplatformovom prostredí. Viac informácií

## Optimalizácia výkonu ESET PROTECT Servera

Zjednodušili sme správu úloh a zápis do protokolov servera. Úlohy s uplynutou platnosťou sa teraz automaticky odstraňujú a zapisovanie do protokolov je efektívnejšie, čo vedie k rýchlejším reakciám systému. Okrem toho sa výrazne zlepšila synchronizácia v rámci veľkých prostredí s tisíckami koncových zariadení, čo zaisťuje lepší výkon počas období s vyšším zaťažením. Viac informácií

## Kontrola obsahu úloh a šablón dynamických skupín

Zaviedli sme možnosť kontroly úloh a šablón dynamických skupín, aby ste mali jasný prehľad o zmenách konfigurácie a odstraňovaní úloh a šablón. Takáto transparentnosť je nevyhnutná na zachovanie zabezpečenia a súladu s predpismi. Viac informácií

## Inštalácia ESET PROTECT Servera na systéme Linux

ESET PROTECT Server je teraz možné nainštalovať na najnovšie distribúcie Linuxu vrátane Ubuntu 22.04 LTS, Ubuntu 24.04 LTS, Debian 12 a RHEL 9, čo zaručuje kompatibilitu s modernými firemnými prostrediami. Správa zabezpečenia je tak na aktualizovaných platformách plynulá a bezproblémová. Viac informácií

## Režim údržby pre ESET Mail Security for Microsoft Exchange Server

Pridali sme detekciu režimu údržby pre ESET Mail Security for Microsoft Exchange Server. Tento režim je zobrazovaný ako stav funkčnosti, ktorý možno využiť v rámci dynamických skupín na spúšťanie automatizovaných akcií s cieľom zlepšiť správu a monitorovanie. Viac informácií

## Ďalšie vylepšenia a opravy chýb

O ďalších vylepšeniach sa dozviete v protokole zmien.

˄˅