ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Správa oznámení

Skopírovať odkaz na aktuálny článok Odoslať e‑mailom

Oznámenia je možné spravovať v sekcii Oznámenia. S oznámeniami môžete vykonávať nasledujúce akcie:

•Kliknúť na Pridať a vytvoriť nové oznámenie.

•Kliknúť na už existujúce oznámenie a z roletového menu vybrať konkrétnu akciu:

Zobraziť podrobnosti | zobrazenie podrobností o oznámení vrátane jeho konfigurácie a spôsobu distribúcie. Kliknutím na Zobraziť ukážku správy zobrazíte ukážku oznámenia.
Protokol auditu | Zobrazenie protokolu auditu pre vybranú položku.
Značky | Upravte značky (priradenie, zrušenie priradenia, vytvorenie, odstránenie).
Zapnuté / Vypnuté | Zmena stavu oznámenia. Vypnuté oznámenie nie je vyhodnocované. Pre všetky oznámenia je štandardne použité nastavenie Vypnuté.
Upraviť | Zmena nastavení a odosielania oznámenia.
Duplikovať | Vytvorenie duplicitného oznámenia vo vašej domácej skupine.
Vymazať | Odstránenie oznámenia.
Prístupová skupina > Presunúť | Objekt možno presunúť do inej statickej skupiny, kde bude dostupný používateľom s dostatočnými právami k cieľovej skupine. Zmena prístupovej skupiny je užitočná v prípade riešenia problémov týkajúcich sa prístupu ostatných používateľov. Prístupová skupina nastavuje statickú skupinu objektu a prístup k objektu na základe prístupových práv používateľa.

## Nové oznámenie

### Základné

Zadajte Názov a Popis oznámenia pre zjednodušenie filtrovania medzi rôznymi oznámeniami.

Ak upravujete zapnuté oznámenie a chcete ho vypnúť, kliknite na tlačidlo prepínača a stav oznámenia sa zmení na Vypnuté .

### Konfigurácia

Udalosť – existujú 3 základné typy udalostí, ktoré môžu vyvolať oznámenie. Každý typ udalosti ponúka rôzne možnosti v sekcii Nastavenia. Vyberte si jeden z nasledujúcich typov udalostí:

•Udalosti na spravovaných počítačoch alebo skupinách

•Zmeny stavu servera

•Zmeny dynamických skupín

### Pokročilé nastavenia – Obmedzovanie

Obmedzovanie umožňuje nastaviť pokročilé pravidlá, ktoré určujú, kedy je vyvolané oznámenie. Viac informácií nájdete v časti Pokročilé nastavenia – Obmedzovanie.

### Distribúcia

Nastavte spôsob odosielania oznámení. Pre zasielanie oznámení e-mailom je potrebné najprv nakonfigurovať SMTP server.

˄˅