ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Strom statických skupín pre ESET Business Account/ESET MSP Administrator

Skopírovať odkaz na aktuálny článok Odoslať e‑mailom

Ak importujete licencie z portálu ESET Business Account, štruktúra vašej spoločnosti v rámci portálu ESET Business Account (vrátane lokalít) sa prenesie a zobrazí v strome statických skupín.

Pri importe licencií prostredníctvom portálu ESET MSP Administrator dôjde k preneseniu štruktúry z portálu ESET MSP Administrator do stromu statických skupín. Prečítajte si viac o ESET PROTECT On-Prem pre poskytovateľov spravovaných služieb.

## Stromová štruktúra statických skupín pre ESET Business Account/ESET MSP Administrator

Stromovú štruktúru statických skupín z portálu ESET Business Account/ESET MSP Administrator si môžete pozrieť vo webovej konzole v sekcii Počítače po rozbalení časti Všetko > Spoločnosti.

|  | Aby ste mohli z ESET PROTECT On-Prem vyťažiť maximum, odporúčame vám používať online účet (ESET Business Account alebo ESET MSP Administrator – pozri kapitolu Začíname s ESET Business Account) a nastaviť si synchronizáciu tohto účtu s ESET PROTECT On-Prem. Ak ste aktivovali ESET PROTECT On-Prem pomocou licenčného kľúča alebo offline licencie a nezosynchronizovali ste licencie z portálu ESET Business Account alebo ESET MSP Administrator, v konzole na správu neuvidíte stromovú štruktúru statických skupín pre ESET Business Account/ESET MSP Administrator.

V časti Spoločnosti môžete vidieť jeden alebo viacero stromových štruktúr pre ESET Business Account alebo ESET MSP Administrator v závislosti od počtu účtov zosynchronizovaných v rámci Správy licencií.

Ak máte účet ESET MSP Administrator, podrobné informácie nájdete v kapitole Štruktúra entít v MSP.

## Synchronizácia lokalít z ESET Business Account

Ak v rámci portálu ESET Business Account používate lokality, ESET PROTECT On-Prem ich automaticky zosynchronizuje do stromu statických skupín a priradí licencie z každej lokality do príslušnej statickej skupiny (označenej ikonou ) v rámci ESET Business Account.

|  | •Na správu lokalít odporúčame využiť automaticky vytvorený strom statických skupín (namiesto manuálneho vytvárania statických skupín). •Ďalej je potrebné manuálne vytvoriť správcov lokalít a priradiť im zodpovedajúce oprávnenia. Každému správcovi lokality nastavte príslušnú statickú skupinu jeho lokality ako domácu skupinu a taktiež mu priraďte súbor povolení zodpovedajúci rovnakej domácej skupine.

|  | Máte napríklad dve lokality (site1 a site2): 1.Vytvorte používateľa pre každú z týchto lokalít (site1_admin a site2_admin). 2.Voliteľné: Priraďte každému používateľovi jeho zodpovedajúcu domácu skupinu (lokalitu) – t. j. skupinu site1 používateľovi site1_admin a site2 používateľovi site2_admin. 3.Vytvorte pre každého používateľa súbor povolení (site1_permissions pre používateľa site1_admin a site2_permissions pre site2_admin). 4.Ku každému súboru povolení priraďte zodpovedajúcu statickú skupinu (skupinu site1 prepojte s site1_permissions a site2 s site2_permissions). 5.V každom súbore povolení nastavte požadovanú úroveň prístupu k jednotlivým funkciám (čítanie, používanie, zapisovanie). 6.Priraďte každý súbor povolení príslušnému používateľovi (site1_permissions používateľovi site1_admin a site2_permissions používateľovi site2_admin). 7.Každý správca lokality má teraz k dispozícii iba svoje vlastné lokality a súvisiace objekty (napríklad licencie).

Ak v portáli ESET Business Account premenujete lokalitu, ktorá sa synchronizuje v rámci stromu statických skupín, dôjde k zmene jej názvu aj v konzole ESET PROTECT On-Prem.

Ak v portáli ESET Business Account odstránite lokalitu, ktorá sa synchronizuje v rámci stromu statických skupín, jej ikona v konzole ESET PROTECT On-Prem sa zmení na .

## Zdieľané objekty

V stromovej štruktúre ESET Business Account a ESET MSP Administrator sa nachádzajú ďalšie špeciálne statické skupiny s názvom Zdieľané objekty.

Pomocou skupiny Zdieľaných objektov môžete zdieľať objekty webovej konzoly (politiky, šablóny dynamických skupín atď.) s inými používateľmi, ktorí majú obmedzenú úroveň prístupu (majú prístup k statickým skupinám na rovnakej úrovni ako skupina Zdieľané objekty alebo ešte nižšie v stromovej štruktúre):

1.Ako prístupovú skupinu pre objekt Webová konzola vyberte skupinu Zdieľané objekty. Prístupová skupina nastavuje statickú skupinu objektu a prístup k objektu na základe prístupových práv používateľa.

2.Používateľovi prideľte povolenie na použitie ku skupine Zdieľané objekty.

|  | •Aby ste zabránili nechceným zmenám zdieľaných objektov, uistite sa, že používatelia s obmedzenými oprávneniami nemajú ku skupine Zdieľané objekty povolenie na zapisovanie. Povolenie na použitie je v tomto prípade dostačujúce. •Do statickej skupiny Zdieľané objekty nie je možné presúvať počítače. Zdieľané objekty nie sú viditeľné medzi Skupinami v sekcii Počítače.

˄˅