ESET PROTECT On-Prem

Offline | Prejsť do režimu online

ESET PROTECT On-Prem – Obsah

# O tejto príručke

Skopírovať odkaz na aktuálny článok Odoslať e‑mailom

Táto príručka správcu bola napísaná tak, aby vám pomohla oboznámiť sa s produktom ESET PROTECT On-Prem a poskytla inštrukcie, ako ho správne používať.

V záujme konzistentnosti a s cieľom zabrániť zámene je terminológia použitá v tejto príručke založená na názvoch parametrov nástroja ESET PROTECT On-Prem. Používame tiež súbor symbolov na zvýraznenie kapitol, ktoré sú obzvlášť dôležité alebo potrebné.

|  | Poznámky môžu poskytovať cenné informácie, ako napríklad špecifické funkcie alebo odkaz na súvisiacu kapitolu.

|  | Takéto informácie si vyžadujú vašu pozornosť a neodporúča sa ich ignorovať. Zvyčajne ide o podstatné informácie, hoci nie sú mimoriadne závažné.

|  | Upozornenia obsahujú mimoriadne dôležité informácie, pri ktorých by ste mali spozornieť. Upozornenia sú umiestnené tak, aby vás včas varovali a zároveň vám pomohli predísť chybám, ktoré by mohli mať negatívne následky. Prosím, dôkladne si prečítajte text ohraničený týmto označením, pretože sa týka vysoko citlivých systémových nastavení alebo upozorňuje na riziká.

|  | Toto označenie obsahuje ukážkový príklad, ktorý priamo súvisí s informáciami v príslušnej kapitole. Príklady sa využívajú hlavne pri komplikovanejších kapitolách.

Konvencia | Význam
--- | ---
Tučné písmo | Pomenúva položky rozhrania, ako napr. polia a tlačidlá možností.
Kurzíva | Zástupné symboly pre údaje, ktoré máte poskytnúť. Napríklad, názov súboru alebo cesta znamená, že máte zadať konkrétnu cestu k súboru alebo názov súboru.
Courier New | Príklady kódov alebo príkazov.
Hypertextové prepojenie | Poskytuje rýchly a jednoduchý prístup k súvisiacim prepojeným kapitolám alebo externým webovým lokalitám. Hypertextové prepojenia sú zvýraznené modrou farbou a môžu byť podčiarknuté.
%ProgramFiles% | Systémový adresár Windows, kde sú uložené programy systému Windows a ďalšie programy.

•Online pomocník je hlavným zdrojom pomocného obsahu. Pri pripojení na internet je zobrazovaná vždy najnovšia verzia Online pomocníka. Online pomocník pre ESET PROTECT On-Prem obsahuje štyri aktívne karty nachádzajúce sa na vrchnej navigačnej hlavičke: Inštalácia/Aktualizácia, Administrácia a Nasadenie VA.

•Táto príručka je rozdelená na niekoľko kapitol a podkapitol. Konkrétne informácie môžete vyhľadať pomocou vyhľadávacieho poľa v hornej časti.

|  | Keď otvoríte používateľskú príručku z navigačného panela umiestneného vo vrchnej časti stránky, vyhľadávanie bude obmedzené len na obsah danej príručky. Napríklad, ak otvoríte časť Administrácia, kapitoly z časti Inštalácia/aktualizácia a Nasadenie VA nebudú zahrnuté do výsledkov vyhľadávania.

•Databáza znalostí spoločnosti ESET obsahuje odpovede na najčastejšie kladené otázky, ako aj odporúčané riešenia rozličných problémov. Pravidelná aktualizácia databázy znalostí pracovníkmi spoločnosti ESET z nej robí najrýchlejší nástroj na riešenie rozličných druhov problémov.

•ESET fórum poskytuje používateľom produktov spoločnosti ESET jednoduchý spôsob, ako získať pomoc a zároveň pomôcť iným. Môžete tam uverejniť akúkoľvek otázku alebo sa informovať o akomkoľvek probléme v súvislosti s produktmi spoločnosti ESET.

•Môžete odoslať vaše hodnotenie alebo poskytnúť spätnú väzbu na konkrétnu kapitolu pomocníka: Kliknite na odkaz Zanechajte nám spätnú väzbu nachádzajúci sa pod stránkou pomocníka.

˄˅