ESET PROTECT On-Prem

Offline | Prejsť do režimu online

ESET PROTECT On-Prem – Obsah

# MSP licencie

Skopírovať odkaz na aktuálny článok Odoslať e‑mailom

## Vhodné účty

Na povolenie MSP funkcií v ESET PROTECT On-Prem musíte importovať svoj MSP účet v Správe licencií ESET PROTECT On-Prem.

•Môžete importovať nasledujúce typy účtov EMA 2: MSP, Spravovaný MSP a MSP Manažér.

•Každý účet musí mať povolenie na čítanie pre minimálne jednu spoločnosť, ktorá môže byť nadradenou spoločnosťou alebo môže predstavovať zákazníka.

•Prístup k nadradenej spoločnosti sa nevyžaduje.

•Účet distribútora nie je možné importovať.

## Informácie o licenciách a spoločnostiach

•Licencie importované z vášho MSP účtu sú označené názvom spoločnosti. Ak sa spoločnosť neskôr premenuje, značky nebudú premenované automaticky. Môžete ich upraviť manuálne.

•Všetky licencie sú importované spôsobom kompatibilným s bezpečnostným modelom ESET PROTECT On-Prem. Každý používateľ vytvorený prostredníctvom Nastavenia MSP zákazníka má prístup iba k svojim licenciám.

•V prípade, že sa vo vašej MSP štruktúre nachádza spoločnosť, ktorá v čase synchronizácie nemá žiadnu licenciu, je daná spoločnosť synchronizovaná len s MSP stromom z pohľadu počítačov, nedochádza k synchronizácii s MSP stromom v rámci Správy licencií.

•Ak do ESET MSP Administrator 2 pridáte novú spoločnosť, ESET PROTECT On-Prem pridá danú spoločnosť do MSP stromu pri najbližšej synchronizácii licencie.

•Licencie z ESET MSP Administrator 2 sú rozdelené do jedného fondu pre každú spoločnosť. Nie je možné presunúť licenciu z fondu.

•Názvy spoločností a lokality nájdete v stĺpci Používateľ licencie v Správe licencií. Používateľa licencie môžete použiť pri vytváraní reportu.

•Ak máte licencie v ESET Business Account a ESET MSP Administrator 2 pod tými istými prihlasovacími údajmi, ESET PROTECT On-Prem synchronizuje všetky licencie z oboch účtov. Všetky ESET Business Account licencie sa ukladajú do viacerých licenčných fondov. Licencie z ESET MSP Administrator 2 sú rozdelené do jedného fondu pre každú spoločnosť. ESET PROTECT On-Prem od verzie 8.0 podporuje využívanie lokalít ESET Business Account na rozdelenie licencií.

•Pri odstraňovaní akéhokoľvek licenčného fondu sa automaticky odstránia všetky ostatné licenčné fondy priradené k rovnakému účtu. Ďalšie informácie nájdete v časti o odstránení spoločnosti.

## Manuálna synchronizácia

ESET PROTECT On-Prem sa synchronizuje s licenčnými servermi jedenkrát denne. V prípade, že ste vykonali zmeny vo svojom MSP účte a chcete aktualizovať zoznam licencií a MSP strom, prejdite do sekcie Správa licencií > Akcie a kliknite na Synchronizovať licencie.

˄˅