ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie inštalátora agenta obsahujúceho aj bezpečnostný produkt ESET – Windows

Skopírovať odkaz na aktuálny článok Odoslať e‑mailom

Existuje niekoľko spôsobov, ako vytvoriť inštalátor systému Windows zahŕňajúci agenta aj bezpečnostný produkt ESET:

•Rýchle odkazy > Nasadiť agenta

•Inštalátory > Pridať

•Prehliadka produktu ESET PROTECT On-Prem

Kliknite na Windows > Stiahnuť inštalátor alebo použiť ESET Remote Deployment Tool.

|  | Inštalačný balík je súbor .exe iba pre systém Microsoft Windows.

1.Distribúcia – vyberte možnosť Stiahnuť inštalátor alebo použiť ESET Remote Deployment Tool.

|  | Ak ste vybrali iný typ inštalátora, postupujte podľa príslušných pokynov: •Najskôr nasadiť agenta (inštalačný skript) •Použiť na nasadenie GPO alebo SCCM

2.Súčasti – vyberte jednu alebo viac z nasledujúcich možností:

•Management Agent – ak v Súčastiach nevyberiete žiadne ďalšie položky, inštalátor bude zahŕňať iba ESET Management Agenta. Túto možnosť vyberte v prípade, že chcete nainštalovať bezpečnostný produkt ESET na klientsky počítač neskôr alebo na klientskom počítači už bezpečnostný produkt nainštalovaný je.

•Bezpečnostný produkt – obsahuje bezpečnostný produkt ESET s ESET Management Agentom. Túto možnosť vyberte v prípade, že na klientskom počítači nie je nainštalovaný žiadny bezpečnostný produkt ESET a chcete ho nainštalovať pomocou ESET Management Agenta.

• Šifrovanie celého disku – zahrnutie ESET Full Disk Encryption do inštalátora. Táto možnosť je dostupná len v prípade, ak je aktívna licencia na produkt ESET Full Disk Encryption.

• ESET Inspect Connector – do inštalátora sa zahrnie ESET Inspect Connector. Táto možnosť je dostupná len v prípade, ak je aktívna licencia na produkt ESET Inspect On-Prem.

|  | Chýbajúce začiarkavacie políčko produktu ESET Ak začiarkavacie políčko produktu ESET (Full Disk Encryption alebo ESET Inspect Connector) chýba alebo nie je automaticky zaškrtnuté po výbere nadradenej skupiny, znamená to, že nemáte licenciu k produktu alebo licencia nie je pridelená lokalite v ESET Business Account alebo spoločnosti v ESET MSP Administrator, pre ktorú ste vybrali nadradenú skupinu, aj keď máte prístupové práva k licencii. Prideľte licenciu produktu ESET lokalite(v rámci ESET Business Account) alebo spoločnosti(v rámci ESET MSP Administrator). Následne bude začiarkavacie políčko produktu ESET možné použiť a produkt ESET zahrnúť do inštalátora.

3.Ak súhlasíte so zasielaním správ o zlyhaní programu a anonymných telemetrických údajov (verzia a typ operačného systému, verzia produktu ESET a ďalšie informácie súvisiace s produktom) spoločnosti ESET, označte možnosť Zúčastniť sa programu zlepšovania produktov.

4.Nadradená skupina – vyberte Nadradenú skupinu, do ktorej ESET PROTECT Web Console zaradí počítač po inštalácii Agenta.

•Môžete vybrať existujúcu statickú skupinu alebo vytvoriť novú, do ktorej bude zariadenie pridané po nasadení inštalátora.

•Výberom nadradenej skupiny sa do inštalátora pridajú všetky politiky aplikované na túto skupinu.

•Výber nadradenej skupiny nemá vplyv na umiestnenie inštalátora. Po vytvorení je inštalátor umiestnený do prístupovej skupiny aktuálneho používateľa. Prístupová skupina nastavuje statickú skupinu objektu a prístup k objektu na základe prístupových práv používateľa.

• Nadradená skupina je povinná, ak používate ESET Business Account s lokalitami alebo ESET MSP Administrator, a nepovinná, ak používate ESET Business Account bez lokalít.

5.Názov hostiteľa servera (voliteľné) – zadajte názov hostiteľa alebo IP adresu ESET PROTECT Servera. V prípade potreby špecifikujte číslo Portu (predvolene je to 2222).

|  | Pole Názov hostiteľa servera nepodporuje špeciálne znaky, ako napríklad písmená s diakritikou.

6.Partnerský certifikát:

•Certifikát ESET PROTECT – partnerský certifikát na inštaláciu Agenta a certifikačná autorita ESET PROTECT sú zvolené automaticky. Ak chcete použiť iný certifikát, kliknite na Certifikát ESET PROTECT. Zobrazí sa zoznam dostupných certifikátov, z ktorého môžete vybrať vami požadovaný certifikát.

•Vlastný certifikát – ak na overenie používate vlastný certifikát, kliknite na Vlastný certifikát > Vybrať, nahrajte daný certifikát vo formáte .pfx a vyberte ho pri inštalácii Agenta. Viac informácií nájdete v kapitole Certifikáty.

Prístupová fráza certifikátu – v prípade potreby zadajte prístupovú frázu certifikátu, napríklad ak ste si prístupovú frázu nastavili počas inštalácie ESET PROTECT Servera (krok, v ktorom ste vytvorili certifikačnú autoritu) alebo ak používate vlastný certifikát s prístupovou frázou. V opačnom prípade ponechajte pole Prístupová fráza certifikátu prázdne.

|  | •Prístupová fráza certifikátu nesmie obsahovať nasledujúce znaky: " \ (tieto znaky spôsobujú kritickú chybu počas inicializácie agenta). •Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov.

|  | Prístupovú frázu certifikátu je možné extrahovať, pretože je vložená v inštalátore.

7. Prispôsobiť viac nastavení

•Zadajte Názov inštalátora a Popis (voliteľné). •Inštalácia súčastí – označte pole Vždy nainštalovať najnovšiu dostupnú verziu produktov a súčastí. Najnovšia verzia vybraných produktov a súčastí sa nainštaluje na zariadenia pripojené k internetu. Ak zariadenie nemá v čase inštalácie prístup na internet, nainštalovaná bude verzia, ktorú si vyberiete v nasledujúcom kroku tohto sprievodcu. Toto nastavenie zvoľte v prípade, že chcete inštalátor používať počas dlhšieho obdobia s cieľom zaistiť inštaláciu najnovších verzií produktov a súčastí. • Kliknite na Vyberte značky pre priradenie značiek. • Počiatočná konfigurácia (voliteľné) – túto možnosť použite v prípade, ak chcete uplatniť konfiguračnú politiku na ESET Management Agenta. Kliknite na Vybrať v časti Konfigurácia agenta a vyberte si zo zoznamu dostupných politík. Ak vám nevyhovuje žiadna z preddefinovaných politík, môžete vytvoriť novú politiku alebo upraviť už existujúce politiky. • Ak používate HTTP Proxy (odporúčame používať ESET Bridge), označte možnosť Zapnúť HTTP Proxy nastavenia, zadajte konfiguráciu proxy (Hostiteľ, Port, Prihlasovacie meno a Heslo) na stiahnutie inštalátora cez proxy a nastavte pripojenie ESET Management Agenta k proxy na umožnenie preposielania komunikácie medzi ESET Management Agentom a ESET PROTECT Serverom. Pole Hostiteľ predstavuje adresu počítača, na ktorom beží HTTP Proxy. ESET Bridge predvolene používa port 3128. V prípade potreby môžete nastaviť iný port. Uistite sa, že rovnaký port je zadaný aj v nastaveniach HTTP Proxy (pozri kapitolu Politika pre ESET Bridge).
|  | Komunikačný protokol medzi Agentom a ESET PROTECT Serverom nepodporuje autentifikáciu. Žiadne proxy riešenie sprostredkujúce komunikáciu medzi Agentom a ESET PROTECT Serverom, ktoré si vyžaduje autentifikáciu, nebude funkčné.
Možnosť Použiť priame pripojenie, ak nie je k dispozícii HTTP proxy je predvolene označená. Sprievodca inštaláciou vynúti toto nastavenie ako zálohu – nemôžete zrušiť označenie začiarkavacieho políčka. Toto nastavenie môžete vypnúť pomocou politiky ESET Management Agenta: o Počas vytvárania inštalátora – politiku zahrňte do počiatočnej konfigurácie. oPo inštalácii ESET Management Agenta – priraďte politiku k počítaču.

8. Kliknite na Dokončiť alebo Nastavenia produktu.

9. Bezpečnostný produkt

a.Kliknite na predvolený bezpečnostný produkt ESET a upravte jeho nastavenia: o Vyberte iný kompatibilný bezpečnostný produkt ESET. o V roletovom menu Jazyk vyberte požadovaný jazyk. oOznačte začiarkavacie políčko vedľa položky Pokročilé. Predvolene je nastavená najnovšia verzia produktu (odporúčané). Môžete zvoliť aj staršiu verziu.
|  | Ak sa nezobrazujú žiadne inštalačné súbory produktu, uistite sa, že máte repozitár nastavený na AUTOSELECT. Podrobnosti nájdete v kapitole Nastavenia v časti Pokročilé nastavenia.
b. Označením začiarkavacieho políčka vedľa príslušného nastavenia bude dané nastavenie použité v rámci inštalácie: o Zapnúť systém spätnej väzby ESET LiveGrid® (odporúčané) o Zapnúť detekciu potenciálne nechcených aplikácií – podrobnejšie informácie nájdete v našom článku databázy znalostí. o Povoliť zmenu nastavení ochrany počas inštalácie – odporúčame túto možnosť neoznačiť. c.Označte možnosť Súhlasím s podmienkami licenčnej dohody s koncovým používateľom a beriem na vedomie zásady ochrany osobných údajov. Prečítajte si Licenčnú dohodu s koncovým používateľom (EULA), Podmienky používania a Zásady ochrany osobných údajov pre produkty ESET. d.Prispôsobiť viac nastavení: o Licencia – Zo zoznamu dostupných licencií vyberte príslušnú produktovú licenciu. Táto licencia slúži na aktiváciu bezpečnostného produktu ESET počas inštalácie. V zozname dostupných licencií sa nezobrazujú licencie s uplynutou platnosťou ani prečerpané licencie (so stavom Chyba alebo Neaktuálne). Ak si nevyberiete licenciu, môžete bezpečnostný produkt ESET nainštalovať aj bez nej a aktivovať ho neskôr. Licenciu môžete pridať pomocou jednej z metód opísaných v kapitole Správa licencií. Pridať či odobrať licenciu môže len správca, ktorý má ako domácu skupinu nastavenú skupinu Všetko a má oprávnenie na zápis pre licencie. o Konfigurácia – Môžete tiež prípadne vybrať Politiku, ktorá bude aplikovaná na bezpečnostný produkt ESET počas jeho inštalácie. o Spustiť ESET AV Remover – túto možnosť označte v prípade, ak chcete odinštalovať alebo úplné odstrániť antivírusový softvér tretej strany z cieľového zariadenia. o Inštalácia modulov – táto možnosť je dostupná iba pri niektorých bezpečnostných produktoch ESET. Inštalátor produktu predvolene obsahuje len základné moduly ESET. Ostatné moduly sa stiahnu pri prvom spustení produktu. Na vytvorenie inštalátora so všetkými modulmi (na nasadenie v offline prostredí) vyberte možnosť Použiť inštalátor bezpečnostného produktu obsahujúci všetky moduly ESET.

Ak ste v druhom kroku vybrali Full Disk Encryption alebo ESET Inspect Connector, môžete upraviť ich nastavenia.

Šifrovanie celého disku

a.Kliknite na predvolený produkt ESET Full Disk Encryption a upravte jeho nastavenia: o V roletovom menu Jazyk vyberte požadovaný jazyk. oOznačte začiarkavacie políčko vedľa položky Pokročilé. Predvolene je nastavená najnovšia verzia produktu (odporúčané). Môžete zvoliť aj staršiu verziu. b.Označte možnosť Súhlasím s podmienkami licenčnej dohody s koncovým používateľom a beriem na vedomie zásady ochrany osobných údajov. Prečítajte si Licenčnú dohodu s koncovým používateľom (EULA), Podmienky používania a Zásady ochrany osobných údajov pre produkty ESET. c.Konfigurácia – vyberte politiku, ktorá bude aplikovaná počas inštalácie ESET Full Disk Encryption. d.Prispôsobiť viac nastavení: o Licencia – Zo zoznamu dostupných licencií vyberte príslušnú produktovú licenciu. Táto licencia slúži na aktiváciu bezpečnostného produktu ESET počas inštalácie. V zozname dostupných licencií sa nezobrazujú licencie s uplynutou platnosťou ani prečerpané licencie (so stavom Chyba alebo Neaktuálne). Ak si nevyberiete licenciu, môžete bezpečnostný produkt ESET nainštalovať aj bez nej a aktivovať ho neskôr. Licenciu môžete pridať pomocou jednej z metód opísaných v kapitole Správa licencií. Pridať či odobrať licenciu môže len správca, ktorý má ako domácu skupinu nastavenú skupinu Všetko a má oprávnenie na zápis pre licencie.

ESET Inspect Connector

|  | Požiadavky na ESET Inspect Connector: •Na aktiváciu ESET Inspect On-Prem Connectora je potrebná licencia ESET Inspect. •Kompatibilný bezpečnostný produkt ESET nainštalovaný na spravovanom počítači.
a.Kliknite na predvolený ESET Inspect Connector a upravte jeho nastavenia: o V roletovom menu Jazyk vyberte požadovaný jazyk. oOznačte začiarkavacie políčko vedľa položky Pokročilé. Predvolene je nastavená najnovšia verzia produktu (odporúčané). Môžete zvoliť aj staršiu verziu. b.Označte možnosť Súhlasím s podmienkami licenčnej dohody s koncovým používateľom a beriem na vedomie zásady ochrany osobných údajov. Prečítajte si Licenčnú dohodu s koncovým používateľom (EULA), Podmienky používania a Zásady ochrany osobných údajov pre produkty ESET. c.Prispôsobiť viac nastavení: o Licencia – Zo zoznamu dostupných licencií vyberte príslušnú produktovú licenciu. Táto licencia slúži na aktiváciu bezpečnostného produktu ESET počas inštalácie. V zozname dostupných licencií sa nezobrazujú licencie s uplynutou platnosťou ani prečerpané licencie (so stavom Chyba alebo Neaktuálne). Ak si nevyberiete licenciu, môžete bezpečnostný produkt ESET nainštalovať aj bez nej a aktivovať ho neskôr. Licenciu môžete pridať pomocou jednej z metód opísaných v kapitole Správa licencií. Pridať či odobrať licenciu môže len správca, ktorý má ako domácu skupinu nastavenú skupinu Všetko a má oprávnenie na zápis pre licencie. o Konfigurácia – kliknite na Vybrať a vyberte existujúcu politiku pre ESET Inspect Connector alebo kliknite na Vytvoriť a vytvorte novú politiku pre ESET Inspect Connector. Inštalátor aplikuje nastavenia politiky počas inštalácie ESET Inspect Connectora. o Zadajte Názov hostiteľa ESET Inspect Servera a port pripojenia špecifikovaný počas inštalácie ESET Inspect Servera (prednastavený port je 8093). oVyberte Certifikačnú autoritu na pripojenie na ESET Inspect Server.

10. Kliknite na Dokončiť.

11. Stiahnite si vygenerovaný all-in-one inštalačný balík. Vyberte verziu, ktorú chcete nasadiť:

o 32‑bitová verzia (napríklad PROTECT_Installer_x86_en_US.exe)

|  | Najnovšia 32‑bitová verzia ESET Management Agenta je 12.0. Neskoršie verzie Agenta neobsahujú 32‑bitový variant.

o 64‑bitová verzia (napríklad PROTECT_Installer_x64_en_US.exe)

o ARM64 (napríklad PROTECT_Installer_arm64.exe) – na systém Windows ARM64 nie je možné inštalovať ESET Management Agenta alebo bezpečnostný produkt ESET vo verzii x86 alebo x64.

|  | Všetky dáta stiahnuté z repozitára (ESET Repository alebo vlastný mirror repozitár) sú digitálne podpísané spoločnosťou ESET, pričom ESET PROTECT Server overuje hash súborov a PGP podpisy. ESET PROTECT Server generuje all‑in‑one inštalátor lokálne. All-in-one inštalátor preto nie je digitálne podpísaný, čo môže pri jeho sťahovaní vygenerovať upozornenie vo webovom prehliadači alebo upozornenie samotného operačného systému a zabrániť inštalácii na systémoch, kde sú nepodpísané inštalátory blokované.

12. Po stiahnutí all‑in‑one inštalátora máte na výber dve možnosti nasadenia ESET Management Agenta:

•Lokálne priamo na klientskom počítači – Spustite súbor inštalačného balíka na klientskom počítači. Tento inštalačný balík nainštaluje ESET Management Agenta a bezpečnostný produkt ESET na zariadenie a pripojí ho k ESET PROTECT On-Prem. Inštalátor produktu ESET Endpoint Antivirus/Security vytvorený v konzole ESET PROTECT On-Prem podporuje Windows 10 Enterprise for Virtual Desktops a Windows 10 v režime viacerých relácií (multi-session). Podrobné inštrukcie nájdete v časti Sprievodca inštaláciou. Inštalačný balík môžete spustiť v tichom režime, ak chcete skryť okno sprievodcu inštaláciou.

•Použitím nástroja ESET Remote Deployment Tool, ktorý umožňuje nasadiť ESET Management Agenty na viacero klientskych počítačov súčasne.

˄˅