ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Import CSV

Skopírovať odkaz na aktuálny článok Odoslať e‑mailom

Importovať zoznam je možné pomocou vlastného súboru .csv, ktorý má správnu štruktúru. Táto funkcia je dostupná v rôznych častiach a ponukách v rámci používateľského rozhrania produktu ESET PROTECT On-Prem. Stĺpce sa menia v závislosti od toho, čo sa importuje.

1.Kliknite na možnosť Import CSV.

2.Nahrať – kliknite na Vybrať súbor, vyhľadajte súbor .csv (s kódovaním UTF-8), ktorý chcete nahrať, a následne kliknite na Nahrať.

3.Oddeľovač – oddeľovač je znak, ktorý slúži na oddeľovanie textových reťazcov. Vyberte vhodný oddeľovač (Bodkočiarka, Čiarka, Medzera, Tabulátor, Bodka alebo Zvislá čiara), ktorý sa zhoduje s tým, čo používa váš .csv súbor. Ak váš .csv súbor používa ako oddeľovač iný znak, označte možnosť Iné a zadajte príslušný znak. Ukážka dát zobrazuje obsah vášho .csv súboru, čo vám môže pomôcť identifikovať, ktorý oddeľovač je používaný na oddelenie reťazcov.

4.Mapovanie stĺpcov – keď je už .csv súbor nahraný a spracovaný, môžete namapovať jednotlivé stĺpce v naimportovanom .csv súbore k príslušným ESET PROTECT On-Prem stĺpcom. Na priradenie CSV stĺpca ku konkrétnemu ESET PROTECT On-Prem stĺpcu použite roletové menu. Ak váš .csv súbor neobsahuje riadok hlavičky, zrušte označenie možnosti Prvý riadok CSV obsahuje nadpisy.

5.Pozrite si Ukážku tabuľky a uistite sa, že mapovanie stĺpcov je nastavené správne.

6.Ak ste úspešne namapovali všetky stĺpce a ukážka tabuľky je správna, kliknite na tlačidlo Spustiť import, čím spustíte operáciu.

˄˅